CELEX: 22019D1065
Language: lt
Date: 1506038400000
Title: 2017 m. rugsėjo 22 d. EEE jungtinio komiteto sprendimas Nr. 177/2017, kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1065]

27.6.2019   
               
               
                  LT
               
               
                  Europos Sąjungos oficialusis leidinys
               
               
                  L 174/46
               
            
         EEE JUNGTINIO KOMITETO SPRENDIMAS
         Nr. 177/2017
         2017 m. rugsėjo 22 d.
         kuriuo iš dalies keičiamas EEE susitarimo II priedas (Techniniai reglamentai, standartai, bandymai ir sertifikavimas) [2019/1065]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtraukta 2017 m. kovo 27 d. Tarybos direktyva (ES) 2017/738, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2009/48/EB dėl žaislų saugos II priedo nuostatos dėl švino (1);
                  
               
                     (2)
                  
                  
                     į EEE susitarimą turi būti įtraukta 2017 m. gegužės 24 d. Komisijos direktyva (ES) 2017/898, kuria nustatomos žaislams gaminti naudojamų cheminių medžiagų tikslios ribinės vertės ir iš dalies keičiamos Europos Parlamento ir Tarybos direktyvos 2009/48/EB dėl žaislų saugos II priedo C priedėlio nuostatos dėl bisfenolio A (2);
                  
               
                     (3)
                  
                  
                     todėl EEE susitarimo II priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo II priedo XXIII skyriaus 1a punktas (Europos Parlamento ir Tarybos direktyva 2009/48/EB) papildomas šiomis įtraukomis:
            
                        „—
                     
                     
                        
                           32017 L 0738: 2017 m. kovo 27 d. Tarybos direktyva (ES) 2017/738 (OL L 110, 2017 4 27, p. 6).
                     
                  
                        —
                     
                     
                        
                           32017 L 0898: 2017 m. gegužės 24 d. Komisijos direktyva (ES) 2017/898 (OL L 138, 2017 5 25, p. 128).“
                     
                  
         
            2 straipsnis
            Direktyvų (ES) 2017/738 ir (ES) 2017/898 tekstai islandų ir norvegų kalbomis, kurie turi būti paskelbti Europos Sąjungos oficialiojo leidinio EEE priede, yra autentiški.
         
         
            3 straipsnis
            Šis sprendimas įsigalioja 2017 m. rugsėjo 23 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE dalyje ir EEE priede.
         
         
            Priimta Briuselyje 2017 m. rugsėjo 22 d.
            
               
                  EEE jungtinio komiteto vardu
               
               
                  Pirmininkė
               
               Sabine MONAUNI
            
         
         
            (1)  OL L 110, 2017 4 27, p. 6.
         
            (2)  OL L 138, 2017 5 25, p. 128.
         
            (*1)  Konstitucinių reikalavimų nenurodyta.